Parij tinchlik shartnomalari (1947)
Parij tinchlik shartnomalari (fransuzcha: Traités de Paris) 1945-yilda Ikkinchi jahon urushi tugaganidan keyin 1947-yilning 10-fevralida imzolangan. Parij tinchlik konferensiyasi 1946-yil 29-iyuldan 15-oktyabrgacha davom etdi. Urush paytida gʻalaba qozongan ittifoqchi kuchlar (asosan Buyuk Britaniya, Sovet Ittifoqi, AQSh va Fransiya) Italiya, Ruminiya, Vengriya, Bolgariya va Finlandiya bilan tinchlik shartnomalari tafsilotlarini muhokama qildilar. Shartnomalar magʻlubiyatga uchragan Axis kuchlariga xalqaro munosabatlardagi suveren davlatlar sifatida oʻz mas’uliyatini tiklash va Birlashgan Millatlar Tashkilotiga aʼzo boʻlish huquqi kabi imkonni berdi. Tinchlik shartnomalarida ishlab chiqilgan kelishuv urush toʻlovlarini toʻlash, ozchilik huquqlariga sodiqlik va hududiy tuzatishlarni, shu jumladan Afrika, Gretsiya va Albaniyada Italiya mustamlaka imperiyasining tugatilishini, shuningdek, Italiyaning hududlari bir qismi Yugoslaviya, Vengriya hududlari bir qismi Chexoslovakiyaga oʻzgartirishlarni oʻz ichiga oladi. Shuningddek, Sovet-Ruminiya, Vengriya-Ruminiya, Fransiya-Italiya va Sovet-Finlandiya chegaralari oʻzgardi. Shartnomalar, shuningdek, turli davlatlarni urush jinoyatlari boʻyicha ayblangan harbiy jinoyatchilarni ittifoqchi davlatlarga urush jinoyatlari boʻyicha sudlovlar uchun topshirishga majbur qildi.